Pentru prima oară de când s-a introdus sistemul cu 32 de echipe, toate câștigătoarele grupelor au ajuns în sferturile de finală. Acestea sunt formate din patru echipe UEFA, trei echipe CONMEBOL și o echipă CONCACAF. Din cele opt meciuri ale optimilor de finală, cinci au avut nevoie de prelungiri, iar două de lovituri de departajare; aceasta a fost prima oară când mai mult de un meci a avut nevoie de penalty-uri în runda optimilor. În faza eliminatorie a Campionatului Mondial de Fotbal din 1938, două meciuri s-au terminat la egalitate, dar acestea s-au rejucat. Golaverajul din optimi a fost 2,25, în timp ce golaverajul din grupe a fost 2,83. Niciun gol nu s-a înscris în prima repriză a ultimelor șase meciuri jucate din optimi. Cele opt echipe care au ajuns în sferturi sunt patru foste campioane (Brazilia, Germania, Argentina, și Franța), o tri-vicecampioană (Olanda), și două echipe care au ajuns pentru prima oară în sferturi (Columbia și Costa Rica). Belgia a ajuns pentru prima oară în sferturi din 1986 încoace.